NEISPRIČANE PRIČE
Ljudi se šale da volim izazvati eksploziju samo zato da vidim kamo komadići lete.
Mnogi kažu da sam genij.
Ali za neke je to lakomislenost.
Ova prošlotjedna vijest sve se više intenzivira.
Poznati sportaši ovaj će tjedan svjedočiti na saveznom sudu.
Victor Conte je pod istragom.
-Victor Conte. -Victor Conte.
Predsjednik BALCO Laboratoriesa.
BALCO je riječ koja je ušla u povijest.
BALCO.
Najveći dopinški skandal u povijesti sporta.
Nazivali su me Alom Caponeom današnjice.
Zlim genijem iz BALCO-a.
Dr. Frankensteinom iz BALCO-a.
Tražili su dokaze
o Conteovoj vezi s dotad neotkrivenim steroidom THG-om.
Zovu ga Clear.
Dizajnerski steroid.
Stvoren je radi varanja.
Sada ga naveliko povezuju s vrhunskim sportašima.
Bejzbol, nogomet, atletika.
Uključen je i rekorder Barry Bonds.
Ide visoko!
Mislim da je medijska pozornost bila jedini cilj te istrage.
Nažalost, neki profesionalni sportaši ne ponašaju se uzorno.
Radi se o vrijednostima, našoj kulturi.
Prvoligaški bejzbol imao je velik problem sa steroidima, koji nije riješen.
Znao sam da nemaju dokaze koje navodno imaju.
Zato sam ovako izašao pred novinare.
A to je značilo ovo.
Victor Conte sposoban se prikazati kakvim god želi.
Mislim da većina ljudi koji vide i čuju Contea shvati kakav je.
Bivši prodavač rabljenih auta, premazan svim mastima, muljator.
Bilo je zabavno, uzbudljivo. Cilj je bio postići izvrsnost.
Zlatnu medalju Marion Jones.
Odlične rezultate Barryja Bondsa.
Bonds udara! Ide daleko desno.
Novi rekord! Barry Bonds…
Tim velikim postignućima
uvijek ću se ponositi.
NEISPRIČANE PRIČE
KUĆA SRAMNIH
SAN CARLOS KALIFORNIJA
Dobro došli u kuću slavnih, ili kuću sramnih, ovisi kako to vidite.
Ovo je jedna od dvije Barryjeve fotke s autogramom.
Ovdje piše „Za Victora”, na drugoj „Za BALCO”.
Sports Illustrated s Marion Jones.
To je bilo oko 2000.
Tim Montgomery na svjetskom prvenstvu 2001. u Edmontonu u Kanadi.
Kad smo počeli suradnju, zvali su ga Mali Tim.
Charlie Francis rekao je da su svi koji nisu na steroidima gubitnici.
Nitko nema nepravednu prednost, ali možda iz drugog razloga.
Mnogi su uzimali steroide, zar ne?
Otkad sam pokrenuo BALCO, 1984., pa sve do 2000., 16 godina,
nikomu nisam dao ilegalne supstancije.
Legitimno smo davali informacije o nutrijentima
preko opsežnih krvnih pretraga.
Hvala lijepa!
Kao što je Ken rekao, ja sam Victor Conte,
izvršni direktor tvrtke BALCO Laboratories,
BALCO znači Bay Area Laboratory Co-operative.
Također sam osnivač nečega što se zove sustav SNAC.
Svi znaju da vrhunski radim sve što odlučim raditi.
A samouk sam.
Otišao sam u knjižnicu.
Uzeo sam znanstvene članke i sve ih čitao.
O cinku i mišićnoj snazi.
O cinku i testosteronu.
Doznao sam da sportašima može nedostajati željeza, bakra.
To može biti povezano s različitim simptomima.
Grčevima u mišićima, gubitkom koncentracije.
Nadam se da će uz našu pomoć SAD osvojiti još koju zlatnu medalju.
Našao sam partnere, skupio novac i osnovao BALCO.
Novosti o BALCO-vom laboratoriju.
Imamo novu zgradu. Idemo u laboratorij.
Počeli smo testirati sportaše. Sve se razvijalo.
Prvi sportaši svjetskoga ranga bili su atletičari.
Zatim Matt Biondi, tada najbrži plivač na svijetu.
Mogao sam prikupiti njima važne podatke.
Bio sam prirodno nadaren za sportskog menadžera.
Zatim je došao NBA.
Tijekom 1992. i 1993. radio sam sa Seattle SuperSonicsima.
NEMA DOKAZA DA JE BALCO DAO ZABRANJENE SUPSTANCIJE
Ali da bih poboljšao izvedbu sportaša,
morao sam naučiti stvoriti suplemente.
Stvorio sam liniju proizvoda s mineralima i elementima u tragovima.
Proizveli smo ZMA. Postao je veoma popularan.
Uskoro je došao Bill Romanowski iz Denver Broncosa.
Preko njega sam došao do NFL-a.
Odjednom sam imao 250 NFL-ovih igrača.
BALCO-OV OLIMPIJSKI TIM
Gregg, napadaš li svjetski rekord?
Gospodin Cink. Zovi me Cink.
Gospodin Cink.
Dakle, od 1984. pa sve do 2000.
BALCO i SNAC poslovali su potpuno legalno i čisto.
Nijednom sportašu nismo dali nikakvu tvar za pojačavanje izvedbe.
Jesu li neki od njih upotrebljavali takve supstancije? Naravno.
Ali ja im ih nisam davao.
Ali znao sam da je upotreba tih tvari u olimpijskim sportovima veoma proširena.
Carl Lewis, staza tri.
Na Olimpijskim igrama u Seoulu 1988. istaknuo se Ben Johnson.
I Ben Johnson opet je nevjerojatan, 9,79!
Novi svjetski rekord. Nevjerojatno!
Upravo je stigla vijest. Ako je točna,
bit će to možda najdramatičnija vijest s Olimpijskih igara.
Benu Johnsonu oduzeli su zlatnu medalju
zbog upotrebe anaboličkih steroida.
Već dulje vrijeme bio je pod lupom kao sumnjiv.
I njegov trener Charlie Francis.
Ako sportašu date samo dvije mogućnosti,
da izgubi čist ili pobijedi uz drogu, jasno je što će izabrati.
Tijekom suradnje s vodećim sportašima
shvatio sam da je to na elitnoj razini tako.
To je potrebno za uspjeh.
Neugodna je vijest da sportaši u natjecanju idu predaleko.
Steroidi.
Najnovija epidemija droge.
Predsjednik Bush potpisao je zakon o steroidima kao kontroliranim tvarima.
Tu je riječ o klasičnoj dilemi. Natjecati se pravedno ili željeti pobjedu?
Po mojem iskustvu 80 % sportaša
radije će uzeti tablete nego da im propadne deset godina truda.
SAD, ATLETIČAR
Mrzim gubiti.
Grozna mi je pomisao da mi itko kaže da me pobijedio.
Mislim da je moje djetinjstvo razlog.
Zvali su me Mali Tim.
Mrzim taj nadimak.
Gledao sam Conana barbarina, sjećam se.
Gurao je kotač i postao snažan.
Ja sam kosio travu kosilicom na guranje.
Bila je ovolika, imala je ručku u sredini.
Gurao sam je.
Svi su me gledali, gledali su kako Mali Tim gura kosilicu.
Gurao sam po cijelom dvorištu jer sam htio biti poput Conana.
Htio sam biti snažniji, brži. Htio sam moći sve.
Zapravo sam trenirao za blisku budućnost.
Htio sam biti najbolji na svijetu, u povijesti.
Tim Montgomery iz SAD-a možda nas iznenadi.
G. 1997. devet sam puta trčao ispod deset sekunda.
Montgomery i Donovan Bailey.
Znao sam što prirodno mogu.
Samo sam trebao snagu.
Malo je sitan.
Možda treba malo dobiti na težini, ali njegovo vrijeme dolazi.
Onda sam 1999. otišao u Raleigh u Sjevernoj Karolini
i počeo trenirati s Trevorom Grahamom, trenerom Marion Jones.
I treninzi su bili…
Nisam ih mogao odraditi.
Otišao sam Trevoru, imao je snimke Bena Johnsona.
Ja ne mogu tako startati.
Pitao me vidim li tu sirovu snagu.
I tako sam upoznao mračnu stranu. Tvari za poboljšanje izvedbe, PED.
Na utrci s Benom Johnsonom
možda šestoricu ili sedmoricu od osmorice
sumnjičili su za korištenje PED-a.
Ako si brži bar dva metra,
možeš trčati 9,8 umjesto 10.
Tako da će onom tko to ne uzima biti jako teško
natjecati se protiv nekoga tko uzima.
Od Trevora Grahama naučio sam da najbolji to uzimaju.
Pretpostavio sam da svi to rade.
Kad sam vidio koliko je sve to licemjerno,
shvatio sam da želim početi igrati prema stvarnim pravilima.
I onda je sve to počelo.
Otišao sam u San Francisco na natjecanje u bodybuildingu
i ondje sam upoznao 25 profesionalnih bodybuildera.
Najveća imena.
Jedino je u tome sportu upotreba steroida obavezna.
Rekao sam im da smo testirali minerale i elemente u tragovima,
ali da možemo obavljati i sveobuhvatna testiranja na razne tvari.
Testirali smo tih 25 bodybuildera.
ČIST
Navodno su pili tablete Winstrol.
Nema ga u urinu. Tablete su lažne.
Tako sam ušao u taj svijet i pokušao nešto naučiti o steroidima.
Bio je to novi izazov, a oni me pokreću.
Zato sam to radio.
SKUPINA ZA KONTROLU ZABRANJENIH TVARI LOS ANGELES, KALIFORNIJA
Ja sam Oliver Catlin, sin dr. Dona Catlina, kralja testiranja sportaša.
Predsjednik sam Skupine za kontrolu zabranjenih supstancija.
Dopinškom kontrolom želimo ukloniti nepravednu prednost.
Ali teško je to postići.
Victor je znao kakve tvari koje je nemoguće otkriti želi,
ali nije ih sam znao proizvesti.
Pomogao mu je kemičar Patrick Arnold.
Patricka Arnolda upoznao sam na skupu Mr. Olympia u Las Vegasu.
Rekao je da ima neke tvari koje pomažu u oporavku.
Nije mi ni rekao što to. Kupio sam bočicu toga od njega.
Bistra tekućina, dozirala se kapaljkom.
Nakapaš pod jezik. Apsorbira se sublingvalno.
Uzeo sam kapi i osjećao se odlično.
Onda sam obavio testove.
Nekoliko dana poslije mjerio sam si testosteron.
I shvatio sam da to djeluje kao anabolički steroid.
Farmaceutska industrija stvorila je mnogo steroida, nisu se koristili.
Ali BALCO je stvarao nove supstancije.
Patrick je vodik provukao kroz gestrinon, tabletu za kontracepciju,
i to je postao jedan od jačih anaboličkih steroida.
I nikakvi ga testovi nisu otkrivali.
Nije ga bilo moguće otkriti. Zaboga.
Upalila mi se žaruljica.
Mislim da je shvatio kako će puno brže zaraditi takvim tvarima
nego legitimnom proizvodnjom dodataka prehrani.
Tada sam, početkom 2000., to počeo davati sportašima.
Pogledajte ovo.
Što je to?
Marion Jones na Olimpijskim igrama 2000. u Sydneyju.
Vodila je za oko četiri metra.
To vam pokazuje koliko je Marion tada dominirala.
Na Olimpijskim igrama 2000. Marion Jones bila je veoma uspješna.
Marion Jones preuzima vodstvo.
Zasad je nepobijeđena.
Za ovu godinu cilj joj je ostati nepobijeđena.
Marion zarađuje tri milijuna dolara na godinu.
U Sydneyju je htjela osvojiti pet medalja i biti najbolja u povijesti.
Na pet medalja pomislim samo kad mi to spomenu.
General Motors bio joj je sponzor.
I American Express, Nike. Znate reklamu „Kužite?”
Trebamo što više uzora. Što više, to bolje.
Kužite?
Nisam razgovarao s Marion,
ali s trenerom Trevorom Grahamom jesam.
Uzimala je tradicionalni testosteron, EPO i hormon rasta.
Čuli su da imam nešto se što ne može otkriti.
I pitali mogu li pomoći Marion Jones.
Odmah sam shvatio da je to veoma važan trenutak.
Poslao sam im kutiju toga.
OLIMPIJSKE IGRE U SYDNEYJU 2000. GODINE
Obećavam da ćemo sudjelovati na ovim Olimpijskim igrama
predani sportu bez dopinga i droge.
Kad smo stigli, sastavili smo kalendar za Marion.
Utvrdili smo što će, koliko i kada uzimati.
Sve je to bio plan zaobilaženja testiranja.
Marion Jones ima 7 od 11 najbrže otrčanih staza.
Kupio sam ulaznice za utrku na 100 metara.
Bilo je ludo.
Priprema.
Kreću. Jones je dobro startala, vodi.
Polako stvara prednost.
Ciljali smo sami vrh.
Jones grabi, Lawrence ima dobrih prvih 50.
Jones ima očitu prednost, pogledajte. Ostavlja ih za sobom.
Znao sam da će pobijediti. Ali nisam znao da će letjeti kao Flo-Jo.
Voditi za četiri metra.
Apsolutno ih je uništila.
Marion je osvojila pet medalja na Olimpijskim igrama u Sydneyju.
Bilo je divno sudjelovati u uspjehu.
Gotove smo.
Istraga tvrtke BALCO
otkriva nam pozadinu
uvelike kriminalnih postupaka provođenih u tajnosti.
Otkrivamo što su ti sportaši bili kadri učiniti da pokušaju postići uspjeh.
Visoka, daleko desno! Optrčavanje, Barry Bonds.
Steroidi su tada bili zabranjeni u bejzbolu.
Ali nije bilo testiranja.
Potkraj '90-ih i početkom 2000-ih
dogodila se eksplozija optrčavanja.
Canseco izgleda kao junak iz stripova. Golem je.
Kako je razvalio!
Onda su se 1998. natjecali u nadmašivanju rekorda u optrčavanju
dva velikana, Mark McGwire…
Broj 45 za McGwirea.
…i Sammy Sosa.
Udara raketu! Broj 48!
Cijela zemlja to je pratila.
Šezdeset!
Recite 66!
Nevjerojatno! Broj 70!
Možemo li očekivati išta više? Broj 70!
Bonds je vidio što su Sosa i McGwire učinili.
Bonds je tada već bio u Kući slavnih.
Sam je sebi rekao kako zna da je bolji od njih.
I da nema razloga da ne bude tako uspješan.
Ali već je bio u dobi
kad većina igrača polako ide prema kraju karijere.
Povlače se.
Razmišljam o tome što još mogu postići.
Što me može motivirati da nastavim s tim što svaki dan radim.
Trener Greg Anderson doveo je Barryja u BALCO.
Pitao je jesmo li za suradnju,
bismo li ga testirali i vidjeli kakve dodatke treba.
Barryju smo dali niz legalnih dodataka prehrani.
U životu sam izgubio veoma mnogo prvenstava.
To me toliko proždire da neki put ne mogu doći k sebi.
U godinu dana Barry je izvan sezone dobio deset kilograma.
Koliko se sjećam, imao je 94 kg,
a iduće sezone 104 kg.
Dali smo mu raznorazne dodatke. Ali samo to.
Ljudi misle da ste njegov osobni liječnik i davali ste mu steroide.
To nije istina. Poznajem njegovog osobnog liječnika.
Nisam mu dao nikakve anaboličke steroide.
Niti sam ikad s njim razgovarao o steroidima, nismo to spominjali.
Ja bih rekao da je cijela istraga
bila usmjerena samo na Barryja Bondsa.
Ja sam Jeff Novitzky.
Vodio sam istragu protiv BALCO Laboratoriesa,
jednu od najslavnijih istraga o tvarima za poboljšavanje izvedbe.
Doista veoma volim sport.
Košarku. Htio sam u NBA.
Onda sam na fakultetu shvatio da mi to nije suđeno.
Vidio sam da Odjel za kriminalne istrage Porezne uprave traži ljude.
Neću zaboraviti njihov moto. „Budite naoružani knjigovođa.”
I pomislio sam da bi me to moglo zanimati.
Sjećam se da mi je na predavanju prišao stariji agent i rekao
neka slučajeve nalazim oko sebe, ne trebam čekati nalog iz Washingtona.
Ako vidim jako lijepi Ferrari na ulici,
neka provjerim tablice i vidim zarađuje li vlasnik dovoljno.
Ako ne, možda bih to trebao istražiti.
U '90-ima sam počeo slušati o BALCO Laboratoriesu.
Zračnom linijom ni kilometar i pol od mene.
I iako su tvrdili da su laboratorij za krvne pretrage,
zapravo su sportašima davali tvari za poboljšanje izvedbe.
Pregledao sam bazu podataka s transakcijama.
Vidio sam da Victor Conte i BALCO Laboratories
dižu stotine tisuća dolara
za navodne krvne pretrage.
Već je to izazvalo sumnju.
Na internetu sam vidio da Victor Conte otvoreno govori o steroidima,
o tome što zna o djelovanju tvari.
I o cijeni tvari. I o svim sportašima s kojima surađuje.
Kad sam vidio koji sportaši idu u BALCO,
pa i Barry Bonds, pomislio sam
da bi ta istraga mogla privući najviše pozornosti do sada.
I da bismo trebali provjeriti tko je još uključen.
Victora sam prvi put vidio u Sydneyju.
Svaki smo dan tulumarili.
Baš svaki dan.
Tada je bio osmi na svijetu.
U tijeku je muška štafetna utrka. Tim Montgomery nastavlja.
Bio je na vrhu.
Odlučio sam da je vrijeme da obori svjetski rekord.
Rekord je tada bio 9,79, držao ga je Maurice Greene.
Sudjelovao sam u utrci 1999. kad ga je oborio u Grčkoj.
Zvuči li 9,79 poznato?
Kao što rekoh, Ben Johnson imao je to vrijeme u Seoulu 1988.
No nakon pozitivnog testa oduzeli su mu zlatnu medalju.
Onaj tko obori rekord na 100 metara
najbrži je čovjek na svijetu.
Legenda.
Rekao sam Mauriceu da ću se vratiti po taj rekord.
Već sam 1997. otrčao 9,92. Čist.
Kad je Victor shvatio da sam to otrčao čist,
rekao je da ću oboriti svjetski rekord.
Conteu sam rekao da to želim makar umro.
Želim vidjeti kako je biti najbolji.
Cijena nije važna. Kao da dušu prodaš vragu.
Onda sam odlučio pomoći Timu Montgomeryju
da postane najbrži čovjek na svijetu, za mene je to bio izazov.
To bi bio Projekt svjetski rekord.
Priprema.
Poslije povratka htjeli smo osmisliti plan.
Kako program treba izgledati
da bismo 9,92 pretvorili u 9,75?
Lako je reći, ali može li se to primijeniti i postići?
Po tome se muškarci razlikuju od dječaka.
Odmah sam se javio Charlieju Francisu,
treneru Bena Johnsona, živio je u Torontu.
Zatim i Milošu Šarčevu.
Zovu ga Miloš The Mind zato što je jako pametan.
U okviru programa dizanja utega
Trevor Graham prednjačio je kao trener.
A Victor Conte bio je zadužen za farmakologiju.
Hormon rasta, inzulin, EPO, Clear.
Sastavili smo kalendar.
Kad si na steroidima, moraš imati plan koji prati te tvari.
Bilo je uzbudljivo.
Znate, više ne znači bolje.
Treba optimalno uzimati supstancije.
Imao je sustav. Našao sam pravoga doktora.
A onda sam doznao da Victor nije doktor.
Mnogi me pogrešno nazivaju doktorom.
Ne znam zašto. Možda zato što tumačim nalaze krvnih pretraga
i dajem im informacije kakve bi im doktor dao.
Većina ljudi zna da sviram bas.
Svirao sam u mnogo grupa.
Tower of Power su najslavniji.
Ali imao sam tri kćeri.
Deset mjeseci u godini bio sam na turnejama.
Kad bih se vratio, ovoliko bi narasle.
Bok, kamera!
Kako si?
Kako si ti?
Reci mi kako se zoveš.
Kako se zoveš?
Ti meni reci kako se zoveš.
Ja sam Veronica.
Gdje živiš?
Živim u svojoj kući.
To su mi najranije uspomene. Sportaši svuda.
I to su često bili veoma uspješni ljudi.
To je bilo uzbudljivo.
Znaš li tati reći kako se zove mjesto na kojem on radi?
-Znam. -Kako se zove?
Zove se BALCO.
BALCO. Što BALCO radi?
Radiš.
Ali što ondje radim?
Mislim da sam u tinejdžerskoj dobi znala da je tata umiješan u tamnu stranu.
Otvoreno mi je govorio što se događa.
Tada sam znala da vodi neki Projekt svjetski rekord.
Ovo je štafetna utrka u Modestu.
Svibanj 2001.
Prva utrka koju je dobio najboljim vremenom na svijetu.
Tim je razvalio.
Tim je pobijedio!
-Je li? -Pobijedio je!
-Ajme! -Rukuju se.
Rukuju se. Kako slatko! Divno.
Nikad nisam doživjela nešto tako uzbudljivo.
Na majici mu piše Projekt svjetski rekord.
Svima smo objavljivali da ćemo srušiti svjetski rekord.
Trčao sam 9,96. Znali smo da sad nema stajanja.
Preobrazba je bila nevjerojatna.
Na početku Projekta svjetski rekord težio sam 67 kg.
Doveli smo ga do 80 kg.
U kratko vrijeme dobio je 13 kg mišića.
Greg Anderson trebao je doći u BALCO
pomoći Timu Montgomeryju oko težinskih treninga.
U osam tjedana na benchu više nije dizao 120 nego 156 kg.
Tjedno 4,5 kg više. Izgledao je kao da igra američki nogomet.
A zvali su ga Mali Tim.
Zbilja nevjerojatno.
Osjećao sam se kao barbarin Conan.
Victor i ja po cijele smo dane bili zajedno.
Doručkovali smo, ručali, večerali.
Tulumarili. Postali smo tim.
Navike su mi se promijenile. Imao sam plan.
Koliko uzimam kada i s čim.
Postao je sav mišićav.
Ovako je trčao zbog velikih leđnih mišića.
Onda smo ga vratili na 73 kg.
Victor Conte bio je gazda.
Onda sam otišao u Oslo.
Desno je Tim Montgomery.
Montgomery u stazi četiri ostvaruje prednost.
Neslužbeno, 9,84 s.
Tako dobar osjećaj.
Sve sam pobjeđivao.
Ove je godine razlika jako izražena.
Samo je Maurice Greene trčao brže.
To je ta preobrazba. Postaneš Superman.
Montgomery je bolji nego ikad
i šokirao je sprinterski svijet.
Što te je to Trevor naučio? Trener Trevor Graham.
Da budem strpljiv i čekam.
Ne trudi se oboriti rekord. Neka on dođe tebi.
Sad!
Rekli smo da ćemo idući put oboriti rekord.
Idući put, na idućoj utrci.
Na rubu si slave ili katastrofe.
Postaneš ovisan o tom osjećaju.
ČIST NALAZ
Za mene je moj obožavani sport
ukaljan PED-ovima i kršenjem pravila.
Neetičnim odlukama o kršenju pravila
radi ostvarivanja vlastitih ciljeva.
Taj me slučaj potpuno obuzeo.
Potpuno me obuzeo.
Otkad bih se probudio,
dokad bih išao spavati, mislio sam samo na to.
Kako ste se uopće sjetili pretraživati smeće?
To sam naučio u prve dvije godine posla.
Mnogi agenti ne vole to raditi jer nije zabavno.
Ali mislim da nijedno pretraživanje smeća nije postalo tako zloglasno
i poznato kao moje.
Bilo je lako u BALCO-u skupiti smeće.
Iznosili su ga svaki ponedjeljak.
Otišao bih onamo oko ponoći.
Obavio bih to što brže.
Ovo su razne stavke iz suđenja BALCO-u.
Ovdje su svake večeri ostavljali smeće.
Ovdje negdje.
Ujutro bi smetlari došli po smeće,
ali ne bi ga bilo jer bih ga ja već bio uzeo.
Obično sam ga nosio na dobro osvijetljeni obližnji otpad.
Ondje sam se rješavao smrdljivog smeća, hrane i sličnog.
Sjećam se prve večeri kad sam nešto donio kući.
I nalazio poderanu ambalažu od lijekova.
Zapitao sam se vidim li to što vidim.
Trebao je doznati što to pronalazi.
Nazvao je naš laboratorij. Iskreno, bili su sumnjičavi.
Mislili su da netko glumi agenta.
Rekli su mu što radim i što nalazim.
Onda su shvatili da je pravi agent.
Počeli smo sastavljati dijelove slagalice.
Ovo je bilo prve večeri. Ljudski hormon rasta.
Poderana kutija testosterona.
Bilješka svjetskog prvaka u bacanju kugle.
„Ček za idući ciklus. Trebam do kraja tjedna. Hvala, Kevin.”
Neoprezno je i nonšalantno bacao smeće.
U cijeloj karijeri nisam to vidio.
Bondsovo optrčavanje, broj 39. Ide preko ograde.
Najuspješniji je u optrčavanjima u povijesti bejzbola.
U posljednjih 100 godina.
G. 2001. Barry je htio postići rekord sezone, 70 optrčavanja.
Bilo je veoma uzbudljivo poznavati ga i biti njegov fan.
Truditi se da mu pomognem najbolje što mogu.
Broj 43 za Bondsa ove godine.
Dakle, taj sportaš s karijerom iz Kuće slavnih, na zalasku,
odjednom je počeo igrati kako ni Babe Ruth nije mogao.
Broj 45 za Bondsa.
Nisam to još vidio osim kod Marka McGwirea i Sammyja Sose.
Čak 49 optrčavanja brže nego ijedan prvoligaš dosad.
Ne mogu objasniti.
Da znam kako uspijevam, davno bih već to radio.
Pedeset za Barryja Bondsa.
Mislim da je njegov primarni način poslovanja bio genijalan.
Barry Bonds, dat ću ti drogu.
Ne plaćaj mi nikakvim novcem.
Reklamirat ćeš moju liniju dodataka prehrani SNAC.
SNAC znači znanstveni dodaci prehrani za naprednu kondiciju.
Jutarnja se formula zove Vitaliziranje.
Popodnevna se formula zove ZMA.
Svijetu su to predočili kao razlog za približavanje rekordu.
I ide!
Želite li vitalizirati um i tijelo?
Sustav SNAC će vas vitalizirati.
MULTIVITAMINI - AEROBITIN VITALIZIRANJE - ZMA ZA NOĆ
ZMA postao je tako tražen da smo 2000. godine imali
četiri različite vrste
u svih 9000 dućana GNC diljem zemlje.
U svakom šoping-centru u izlogu ste vidjeli ZMA.
Ovo je g. Barry Bonds.
To je s fotografiranja
za naslovnicu časopisa.
Rekao mu je neka za časopis Muscle and Fitness kaže
koliko su njegovi dodaci prehrani sjajni.
S pomoću tekućeg ZMA-a osvojio je pet medalja u Sydneyju
i oborio rekord u broju optrčavanja.
To se veoma isplatilo.
Sigurno je zaradio stotine tisuća, ako ne milijune.
Baca.
Bonds udara lopticu snažno, ide desno! Ludo!
Pridružio se Marku McGwireu, Sammyju Sosi, Babeu Ruthu i Rogeru Marisu.
Jedini su dosegli broj od 60 optrčavanja u sezoni.
Ovdje oblačimo sportaše.
Kao što vidite, imamo mnogo toga.
Dakle, razvijao sam brend.
Mislili smo, budemo li reklamirali ZMA,
nitko neće doznati što je u pozadini ZMA-a.
Kod njega su vrhunski sportaši.
Kad radiš nešto kriminalno,
misliš da si najpametniji čovjek koji to radi.
A poslije shvatiš da ti je to bila najveća životna glupost.
Muška utrka na 100 m, Pontiac Grand Prix.
Evo čovjeka koji ove godine odlično trči.
Montgomery je na ovome finalu favorit.
Svakako.
Na finalu muške utrke na 100 m na kvalifikacijama SAD-a
Nike mi je htio dati 50 000 dolara da nosim njihovu odjeću.
Tim je imao logo ZMA i imali smo dva-tri jednodijelna dresa.
Nosio ih je na mnogo utrka.
Već smo imali dogovor da će ih nositi.
Onda je u zadnji čas rekao kako Nike želi da nosi njihove.
Victor me pitao komu želim biti odan, njemu ili njima.
Ali daju 50 000 dolara, frende.
Odgovorio je da njegovo vrijeme vrijedi milijune.
Vođa projekta je šef.
Vođa projekta financira cijeli projekt.
I onda sam rekao, dobro, uz mene si cijelo vrijeme, nosim ZMA.
Nitko nikad nije nosio logo tvrtke koja proizvodi vitamine
na dresu, u cijeloj povijesti atletike.
I pobjeđuje Tim Montgomery.
Na finalu sam nosio ZMA, poslije utrke sam potpisao za Nike.
Victor se naljutio.
On je htio kontrolirati taj ugovor.
Sada više nije bio doktor, nego moj menadžer.
Da sam potpisao ugovor s Victorom, vidjeli biste ga.
Za odlazak na svjetsko prvenstvo
Victor je već najavio da želi 35 % moje zarade.
Od tada nadalje htio je taj postotak.
Nikad nisam tražio nikakav postotak njegove zarade.
Tim je to izmislio, to je potpuna laž.
No bio mi je dužan, ja sam mu sve to omogućio.
A sad bi prešao nekom drugom?
Recite, je li to pošteno?
Zato sam u jednom času rekao da ne mogu dalje s njim.
I prekinuo sam taj odnos.
Pokušavam shvatiti kako može tvrditi da je on prekinuo odnos.
Kad sam trebao oboriti svjetski rekord.
Slušajte, Victor mi je drag. Victor me povrijedio.
Kad je tražio 35 %.
Jer sam ga smatrao prijateljem.
Pogledaj me u oči i reci da sam ti nešto dužan.
Što si mi dao za to što sam nosio ZMA?
Zato sam bio završio s Victorom.
Rekao je da ne mogu samo tako otići.
Jer bez njega ne mogu trčati brzo.
Rekao sam mu da će vidjeti. Mogu sam.
Nalazio sam desetke komada ambalaže od jednokratnih šprica,
ali ne i šprice. I pomislio sam, da imam špricu,
možda bih je mogao poslati na analizu DNK.
Tvrtka za zbrinjavanje medicinskog otpada
iz BALCO-a je nosila kutije s otpadom
svaki tjedan, u svoje sjedište.
Onda bi ih dali meni i ja bih ih pretražio.
Šprice su išle u laboratorij.
Uspjeli su utvrditi koje su tvari ubrizgavali.
Pratili smo dostavljanje pošte.
Znali smo odakle pošta dolazi i na koga je adresirana.
Našli smo i e-poruku od Patricka Arnolda
u kojoj piše o slanju dizajnerskog steroida Victoru Conteu.
I bilješke o uplatama sportaša.
Račune za tvar zvanu epitestosteron.
Clear bi uvijek poremetio prirodnu ravnotežu hormona.
I to je dopinška kontrola pratila.
Provjeravali su omjer testosterona i epitestosterona.
U sportu omjer T i E treba biti četiri naprema jedan.
Ako je omjer veći, to je znak da netko radi doping testosteronom.
Victor Conte stvorio je Kremu za povećanje tog omjera,
ali bez remećenja razine testosterona
i rezultata testiranja.
Ti protokoli s ciljem izbjegavanja otkrivanja
prava su igra mačke i miša.
Jak udarac, ali ide na drugu bazu,
igraču koji mu je već jednom servirao dvostruki.
Bonds udara i lopta ide u McCovey Cove!
Odletjela je!
Optrčavanje! Broj 69 za Bondsa.
Mislim da sve postaje malo čudno.
Što se tu zapravo događa?
Bejzbolaši i mediji stalno su isticali
da igrači dižu utege kao što nikad prije nisu.
Da bolje jedu. Da zato imaju više optrčavanja.
Ali to nije baš potpuno imalo smisla.
Još jedno ga dijeli od rekorda.
Vidio sam rezultate i znao sam što se u pozadini zbiva.
Znao sam da to nije stvarno.
Da je to posljedica uzimanja tih tvari.
Bonds udara.
Broj 70 za Barryja Bondsa, čini se.
Dosegao je rekord koji je 1998. postavio Mark McGwire.
Može li netko bez steroida dobiti deset kilograma na godinu?
Može.
Ovisi o tome kako trenira.
Koliko kalorija unosi, kakvih kalorija.
Niste li Barryju Bondsu davali steroide?
Ne, nisam mu uopće davao steroide.
Ide visoko, daleko desno.
U gledalište.
Broj 71!
Kakav udarac!
Iza oznake za 128 metara.
Nisam bio s njim kad je trenirao.
Greg mu je davao sve dodatke prehrani.
Jeste li Gregu dali Clear?
Jesam.
I sad bismo mogli zaključiti
da je Barry Bonds uzimao steroide.
Ali neću to reći jer to ne znam.
Želite da pogađam?
Da pogađam je li Bonds uzimao steroide?
Vjerojatno jest.
Imam li izravne dokaze?
Samo ono što sam vidio iz onoga što su mi dali
i što je vidljivo iz nekih Gregovih bilješki.
Tko je to?
DOKAZI IZ KUĆE GREGA ANDERSONA
Piše BIB. Ne znam tko je to.
Piše i ožujak i travanj.
Da vidim što još.
Je li to Barry Lamar Bonds?
Moglo bi biti BLB, ali to nije moj rukopis.
Ne bih volio nagađati. To je mogao pisati Greg Anderson.
Ne znam je li.
Ovo sada vidim prvi put.
KREMA UTAKMICA
G. 2002. nisam imao razloga za paniku, samo za sreću.
Uspješno treniram.
Vremena su mi još bolja ili ista.
Tim Montgomery brži je od svih s vremenom od 9,91 s.
Sve je dosljedniji.
Nastavio je raditi s Charliejem Francisom
i Trevorom Grahamom na čelu.
Imao je dovoljno zaliha tvari koje sam mu dao.
Ne.
Nitko na svijetu nije od Victora dobio zalihe.
Sve daje tjedan po tjedan.
Imao sam samo inzulin, koji ne mogu otkriti, i HGH.
Kako je godina tekla, bio sam sve brži.
Posljednji događaj u godini bio je finale Grand Prixa.
Tim Montgomery, staza pet, ove je godine trčao 9,91.
Ondje sam bio sav rastrojen.
Prepustio sam se.
Zlatna medalja na Olimpijskim…
Misliš da si spreman jer si se pripremao, trenirao za uspjeh.
Uspjeh dođe kada dođe.
Brz početak. Vodi Tim Montgomery. Chambers je kraj njega.
Sanjao sam i o tome da ću sudjelovati u velikom uspjehu.
Montgomery vodi za 0,6 m. Za 0,9 m.
Vrijeme je 9,78 s! Svjetski rekord za Tima Montgomeryja.
Senzacionalna pobjeda.
Povijesni trenutak.
9,78.
Objavili su kojom je brzinom krenuo.
Nema veće brzine od desetine sekunde.
Svi su me pitali shvaćam li što sam učinio. Kad sam se osvrnuo…
Vrijeme je 9,78. Ostao sam…
I svijet je nestao.
Službeno je. Svjetski rekord za Tima Montgomeryja.
Kad sam napravio krug i fotografirao se kraj vremena,
rekao sam si, uspio si.
Uspio si.
Osjećaj je bio gorko-sladak.
Znao sam da toga ne bi bilo bez mene i Miloša,
bez Charlieja, bili smo trust mozgova.
Sam to sigurno ne bi mogao.
To je moje mišljenje.
Tim Montgomery novi je rekorder.
Došli ste i pomeli ih.
To je nevjerojatno. Samo to mogu reći.
Kako ćete to iduće godine nadmašiti?
S 9,75.
Mislio sam da će moje iduće poglavlje biti najbolje od svih.
Ali bilo je noćna mora.
Ovaj je instrument trostruki kvadrupolni LC-MS.
Može rastaviti molekulu.
Na više različitih pikova.
Zatim ih možemo identificirati i povezati s određenom tvari.
S pomoću toga uspjeli smo optužiti BALCO.
REGULIRANI PROTOK ISKLJUČIVANJE
Počeli smo otkrivati što je točno Clear
kad je ta tajanstvena šprica stigla u naš laboratorij.
Pokazalo se da je Trevor Graham taj steroid dao USADA-u.
Trener atletike.
Surađivao je s BALCO-om i Victorom Conteom, ali posvađali su se.
Nije bilo nimalo jednostavno otkriti što je to točno.
Provukli smo ga kroz instrumente.
Tvar u masenom spektrometru daje mnogo pikova.
Treba ih pokušati identificirati.
I to smo radili mnogo mjeseci.
Obrnutim inženjeringom
otkrili su o čemu se točno radi.
A sportaši nisu znali da su stvorili test.
Mislili su da uzimaju tvar za koju još nema testa.
Mjesecima sam znao da me netko nadzire.
Počelo je kad je poštar rekao
da nekakav agent svaki dan kopira svu poštu.
Morao sam postati pažljiviji, država me nadzirala.
Kad sam potkraj te godine skupljao smeće,
htio sam otići do osvijetljenog kontejnera, kao obično.
No preselili su ga.
Našao sam drugi koji se činio prihvatljivim.
Vlasnik zgrade počeo je zvati.
Htio je da prestanemo smeće bacati u njihove kontejnere.
Zaprepastio sam se. Provjerio sam.
I naše je smeće zbilja bilo u njihovom kontejneru.
To se ponavljalo. Kad je treći put nazvao,
rekao je da će zvati policiju.
Tata me nazvao i pitao jesam li čitao ovotjedni bilten.
Nisam. Rekao je neka pogledam dio o policijskim aktivnostima.
I vidio sam vijest o tome da je BALCO ilegalno bacao smeće.
Prestrašio sam se.
Mislim da su me za dlaku mogli uloviti.
Dakle, kad je otkriveno smeće,
kad je otkrivena pošta,
pomislili smo da bismo trebali istragu pretvoriti u javnu.
I tako je 3. rujna 2003.
redakcija primila čudan poziv.
Neka idemo na određenu lokaciju. Ali ne zna se u koje vrijeme.
Rekli su da odemo tamo i čekamo.
Auti su počeli dolaziti. Agenti, činilo se.
Kakvi agenti?
Poreznici?
Nismo znali koga love, koliko će to trajati.
Ušli su u neku zgradu, nisam znala što je BALCO.
Bili smo nervozni. Nismo znali hoće li se pucati.
Bilo je veoma intenzivno.
I ovim prilazom, ovdje i iza ugla,
došlo je šest-sedam crnih auta punih specijalnih agenata.
Bili su naoružani.
Došao je i helikopter, tu je lebdio.
Savezni agenti ušli su u zgradu u Burlingameu,
sjedište BALCO-a, Bay Area Laboratory Cooperativea.
Odjednom su došli specijalci. Kao u filmu.
Za neke je bilo kontroverzno
što je došlo 20-30 naoružanih agenata.
Pa, naoružani smo. Takvi smo došli.
Na izvršenje svih naloga idemo naoružani.
Koliko sam ja vidio, nitko nije izvadio oružje dok smo ulazili.
Pogledao sam kroz prozor i vidio ABC, NBC, CBS.
Odjednom su počeli dizati satelite.
Netko iz Novitzkyjevog tima valjda je zvao novinare.
Možete li navesti izvore?
Naravno da ne mogu.
Nisam im ja javio, ne.
Njihovi susjedi vidjeli su mušterije.
Često su vidjeli da Barry Bonds ulazi.
Vjerojatno su počeli govorkati i zvati neke ljude.
Iz zgrade su izveli predstavnika BALCO-a.
Victor Conte jedan je od četvorice optuženih za distribuciju ilegalnih tvari.
Gledam i pitam se
tko je taj s naherenom kapom na kojoj piše ZMA.
Jako se znoji. Valjda je negativac.
To mi je posao, izvjestiteljica sam. Doznati tko je negativac.
Savezni agenti nisu htjeli reći što su našli u BALCO Laboratoriesu.
Nitko nije optužen, nitko nije uhićen.
Ali vjeruje se da bi BALCO mogao biti umiješan u urotu
varanja na testiranjima proizvodnjom novog steroida.
Nekako je sve bilo pretjerano.
Ima li tu nečega što ne znam?
Zašto je to tako napuhano?
Kad smo pretraživali BALCO,
našli smo kutije s imenima sportaša
na fasciklima u kutijama.
U fasciklima su bili dopinški kalendari,
financijske knjige, Quest, testovi na steroide u urinu, i pozitivni.
I kutije i kutije tih preparata.
U skladištu smo našli hrpe preparata.
Na temelju dokaza koje sam prikupio
znao sam što trebam pitati.
Čitam zapisnik razgovora
koji je Jeff Novitzky zapisao 3. rujna 2003.
Sastavio je popis.
Atletika, NFL, MLB.
Na popisu su bila imena.
Gledali smo popis i rekao je
da je tim sportašima dao Clear i Kremu.
Pitao me jesam li radio s tim igračima, sportašima.
Mislio sam da pita za krvne pretrage, dodatke prehrani,
smišljanje individualnih programa.
Nije spominjao davanje droge ikomu.
To nije istina.
Jasno sam to rekao.
Razmislite. Zar bih tako pitao je li radio s tim sportašima?
Ne bih pitao je li im dao drogu? Pa zato smo razgovarali.
Barryju Bondsu nikad nisam dao Kremu ili Clear.
Nema nijedan dokaz
kojim može dokazati da sam Bondsu dao steroide.
Ako ima, gdje je?
Bonds je konstantno BALCO-u davao uzorke urina i krvi.
Imam te podatke i bio je pozitivan
na metenolon, anabolički steroid nandrolon.
Nema sumnje da je svjesno koristio tvari za poboljšanje izvedbe,
i to u velikim količinama, niz godina.
I tako je postigao te slavne sportske rezultate.
Nema sumnje.
METENOLON - POZITIVAN NANDROLON - POZITIVAN
20. LISTOPADA 2003.
Već ste čuli ovu priču.
Sportaši i steroidi.
Deseci velikih imena sporta izostat će s natjecanja
da bi na sudu svjedočili o proizvođaču dizajnerskih steroida.
Poslije toga pozvali smo nekoliko desetaka tih slavnih sportaša
na sud u San Franciscu i rekli im
neka kažu istinu i možda će nas se riješiti.
Jer oni sigurno neće biti pod istragom
ako kažu istinu.
Pozvali su me na sud.
Rekli su nam da imaju dnevnike s podacima o našoj suradnji s Victorom.
Rekao sam kako sam sudjelovao.
Uzimao sam Clear.
I HGH.
Rekao sam porotnicima
da s Victorom ne znaš što dobivaš.
Victor je prevarant.
Nije doktor.
Te moćne hormonalne supstancije
nisu klinički testirane, niti na ljudima.
Ti su im sportaši doslovno bili zamorci.
Victor može pročitati kako HGH djeluje na tijelo.
Ili kako djeluje EPO.
I onda na tebi provjeriti formulu.
Imamo i e-poruku Patricka Arnolda.
„Evo, ovo sam stvorio. Ali ne znam točnu dozu, morat ćeš eksperimentirati.”
Neke sportašice mjesečnicu nisu dobile mjesecima, ako ne i godinama,
dok su to uzimale.
Ako je Victor Conte tvoj doktor, ljekarnik,
to je jako opasno.
Bože mili. Svima sam radio opsežne krvne pretrage.
Pazio sam da nema lošeg utjecaja na zdravlje. Da su doze točne. Baš suprotno.
Više ne znaš što je prihvatljivo, što nije.
Kad se sve zbroji i oduzme,
nešto sam toliko želio,
da me cijena nije zanimala.
Poslije godinu i pol istrage
savezna velika porota Sjevernog okruga Kalifornije
otvorila je optužnicu od 42 točke protiv četiri osobe
zbog distribucije ilegalnih anaboličkih steroida desecima sportaša.
Bondsov trener Greg Anderson
i Victor Conte optuženi su da su vodili operaciju,
prali novac i nadimcima za supstancije prikrivali svoje postupke.
Steroidi dovode u pitanje integritet sportaša koji su ih upotrebljavali,
kao i integritet sporta kojim se bave.
Prilično mi je čudno da se g. Ashcroft time bavi.
Ne želim reći da se politika miješa, ali tako je.
Upotreba tvari za poboljšanje izvedbe, poput steroida,
u bejzbolu, nogometu i drugim sportovima opasna je i šalje pogrešnu poruku.
Večeras pozivam sve vlasnike momčadi,
trenere i igrače da nam budu uzor,
da se smjesta riješe steroida.
Kao da bazukom želiš ubiti muhu.
A okružena je još tisućama muha.
To neće ama baš nikako promijeniti problem.
PRANJE NOVCA
UROTA
Budu li osuđeni, optuženicima prijete duge zatvorske i velike novčane kazne.
Znao sam da nemaju dokaze koje tvrde da imaju.
Što mislite zašto sam na dan kad su me optužili za 42 točke
izašao pred more novinara i učinio ovo?
To je značilo ovo.
TKO JE OVAJ ČOVJEK? I KAKO JE POKRENUO NAJVEĆI SPORTSKI SKANDAL S DROGOM?
U to je vrijeme svaki dan bio u vijestima.
U vrijeme svake sudske rasprave veoma mnogo medija
negativno je izvještavalo o njemu.
Četrdeset i dvije točke, mnogo.
Sjećam se kako me primio za ruku i provukao kroz novinare.
I kamere. I svi su vikali.
To zastraši čovjeka.
Mislim da je cilj cijele istrage bila samo medijska pozornost.
Novitzky se tajnim agentima hvalio
da će biti moderni Eliot Ness.
Uhitit će Ala Caponea. Snimat će filmove, pisati knjige.
Vjerojatno sam to rekao, da. To su nas i učili.
Mi agenti trebamo pronalaziti istrage koje će najviše privući pozornost medija.
Tako da drugi koji slično krše zakon
odustanu od toga što čine.
Mislim da je Jeff Novitzky davao informacije Chronicleu.
Ne, nisam.
Mislim da je Victor, narcis kakav jest,
smatrao da je najgore ne privući medijsku pozornost.
Sjećam se kad je bio u 20/20.
Bio je optužen, ali slučaj još nije bio riješen.
Nazvali su nas njegovi odvjetnici.
Rekli su da ne znaju što on radi, ali bit će u 20/20.
Cijeli sat bavit će se njime.
Znao sam da je to najpoželjniji rekord od svih, i zlatna medalja.
Imali smo zajednički san, a ja sam bio idejni vođa, recimo.
U principu ste smišljali kriminalnu urotu radi obaranja svjetskog rekorda.
To je bilo to, zar ne?
Ako pitate je li to uključivalo ilegalne aktivnosti, da, jest.
I bogme je na nacionalnoj televiziji iznio svoje kriminalne postupke.
Nitko to ne radi.
Želite reći da se Marion Jones drogirala i tako varala?
Nema sumnje.
Vidjeli ste kako ubrizgava tvari?
Tako je.
Victor Conte je poremećen.
Počeo je optuživati sportaše, a surađivao je s njima na tome.
Jeste li se bojali moralnog problema kad ste shvatili
da morate varati da biste se natjecali?
Nisam.
Ako znate da svi to rade,
i da su to zapravo prava pravila, onda ne varate.
Govorili su svašta ružno o meni.
Da sam dr. Frankenstein, Saddam Hussein sporta.
Ali jedna je od najvažnijih lekcija da čovjek treba neprijatelje.
Znate?
Ako želiš velike mišiće, moraš dizati teške utege.
Victor je bio u teškoj situaciji kad smo se mi uključili.
Razgovarao je za 20/20.
Sve je postajalo intenzivno.
I nije išlo u smjeru koji je priželjkivao.
Victorovi bivši odvjetnici već su više puta bili pokušali
potisnuti dokaze, potisnuti iskaze.
Sukobljavali su se s agentima.
Victor je morao donijeti važnu odluku.
Hoće li pokušati riješiti slučaj
ili će se još cijelu godinu baviti time.
Odlučio je da se pokušamo nagoditi.
Mislili smo da se radi o mnogo steroida i milijunima dolara.
Jer tako su to prenosili.
Kad smo istražili bolje, sve se počelo smanjivati.
Milijuni su postali stotine, a skladište je postalo ormarić.
Količinu droge mogao si držati u ruci.
Službeno smo količinu nazvali minijaturnom.
Tjednima smo razgovarali s tužiteljima i analizirali dio po dio slučaja.
Objašnjavali smo zašto neke optužbe za ilegalne postupke ne stoje.
Moramo reći da su nas slušali i suprotstavljali se.
Bilo je baš zabavno.
Njegovi postupci nisu upitni.
Sportašima je davao supstancije.
Ilegalnost postupaka je upitna.
Clear nije bio ilegalan.
Tvrdimo da ni Krema nije bila ilegalna.
Razrijeđena količina steroida testosterona
u losionu koji se maže na kožu.
Zakon se ne odnosi na mješavine.
Količina novca u Victorovim transakcijama
iznosila je manje od tisuću dolara.
A to nisu iznosi zbog kojih savezne vlasti obično nekoga zakonski gone.
Sve je bilo na staklenim nogama.
Nismo još vidjeli slučaj u kojem su nekog optužili
za distribuciju droge u količinama koje se u smjernicama uopće ne navode.
Ali oni su to učinili.
Želite li danas nešto reći?
Poslije.
Neću zaboraviti dan
kad sam vidio naslovnicu San Francisco Chroniclea.
Pisalo je:
„Odbačeno 40 točaka optužnice protiv BALCO-a.”
Uz dodatak da je cijeli svijet čuo tu packu.
Biste li komentirali?
Victor Conte danas je izjavio da je kriv za dvije točke optužnice.
Za urotu za distribuiranje steroida i za pranje novca.
Savezne službe trebaju se stidjeti. Imali su 42 točke optužnice,
Victor Conte sada izjavljuje da je kriv za tek dvije.
I g. Conte nije dužan pomoći
u optuživanju bilo koje druge osobe uključene u istragu.
-Sportaši su slobodni. -Neće ih optužiti ni za što.
Victor Conte osuđen je na šest mjeseci zatvora.
U saveznom zatvoru, uz dobro ponašanje, obično odsjediš 85 % kazne.
U zatvoru je bio četiri mjeseca.
Evo fotografija koje mi je tata slao iz zatvora.
On i čovjek s kojim je bio u ćeliji. Evil.
Tata ga se prvo bojao. Jasno je zašto.
Kad ga je upoznao, mislio je da je gotov.
Ali pomagao mu je, sprijateljili su se. I danas su prijatelji.
Bilo mi je drago što stječe prijatelje.
To je za njega bila lekcija iz skromnosti.
Preuzeo sam odgovornost za sve.
Nisam ni na koji način surađivao.
Bio sam kriv, zaslužio sam otići u zatvor.
Odslužio sam kaznu.
I, naravno, kad sam ušao na vrata,
odmah su me zgrabili
i provukli kroz detektor metala.
Morao sam se priljubiti uza zid.
Stavili su mi lisičine. Shvatio sam da sam sad njihov.
Poslao sam si neke časopise.
Tako da u zatvor dođu kad i ja.
Kad su taj dan donijeli poštu,
gurnuli su mi je kroz otvor za hranu.
Uz časopise koje sam si sam poslao
našao sam i pismo od najmlađe kćeri.
Gdje živiš?
Živim kod kuće.
Gdje ti je kuća, u kojem gradu?
Unutra su bile fotografije moje djece.
To mi je otvorilo oči.
Shvatio sam da sam potpuno izgubio kontrolu nad životom.
Nisam zapravo bio razmišljao…
o tome koliko su posljedice teške.
Mislio sam da sam muško, veliki dečko.
Mogu se sa svime nositi.
Bio sam grozan otac.
Oduzeo sam im osjećaj sigurnosti.
Stvorio sam veliku nesigurnost.
Mislim da uspjeh stvara ovisnost.
I pohvala i zasluge. Ali ne branim tatine postupke.
Mislim da je jasno da je prešao neke etičke granice.
Voljela bih da nije.
Ali nisam shvaćao
da sve to jednako utječe na obitelji svih sportaša.
I njihova će djeca doći kući i reći
kako u školi govore da su uzimali steroide. I pitati je li to istina.
Djeca ne razumiju, znate.
Troje moje djece su atletičari.
Stariji sin trenira sa mnom.
Pitao me kako djeluju steroidi.
Rekao sam da čovjeku upropaste život.
Trkači, na start.
Priprema.
Ako pobijediš na utrci i pozitivan si, rekao sam mu, što si time dobio?
Na kraju želiš znati da si sve radio kako treba.
Katkad je moguće truditi se previše.
Uvijek trči kao da nemaš drugu priliku.
Svi moji postupci i pogreške iz prošlosti
mojemu sinu nisu bili važni.
Rekao je da sada vjeruje u mene.
Dakle, kad razmislim,
mislim da je Victor tako vjerovao u Projekt svjetski rekord.
Vjerovao je u san.
Jesmo li na neki način stvorili čudovište?
Možda donekle. Ali većina ljudi koji vide i čuju Victora Contea
shvaća kakav je on čovjek.
Prodavač rabljenih auta, premazan svim mastima, prevarant.
Volio bih svoj život posvetiti
stvaranju jednakih šansi za sve mlade sportaše budućnosti.
Najviše se ponosim svojim doprinosom antidopinškom pokretu.
Razgovarao sam sa Svjetskom antidopinškom agencijom.
Otkrivam kako točno sportaši zaobilaze antidopinšku politiku
i postojeće procedure.
Sada se služe tehnikama izbjegavanja.
Uzmeš i staviš pod jezik.
Mislim da je zlouporaba prisutna. Da je potrebna daljnja istraga.
Koliko to ljudi uzima?
Možda polovica, mislim.
Sportaša iz MMA ili profesionalnih?
MMA, da.
Sad kad više ne možete zarađivati varanjem,
želite prijeći na drugu stranu i prokazivati ljude?
Ne mogu vjerovati da ga itko uopće sluša.
Da ga itko citira. Victor Conte je dvolično govno.
Victor je davao drogu, zatim ljudima koji love one koji je koriste
rekao kako da ih love, tako da on može raditi nešto drugo.
Prevarantu to nikad ne možeš oduzeti.
Prijevaru.
Sve se složilo tako da sam u jednoj sportskoj kategoriji,
boksu, uspio naći dom.
Zbog Victora ljudi mi prilaze i govore
da je prevarant i da će mi pokušati dati drogu ili mi je već daje.
Ali ne obraćam pozornost na to.
Da, rekao bih da se izvedba poboljšava,
ali bez droge.
Victor je svakako ludi znanstvenik.
Zvijer si.
Veća količina kisika
povećava proizvodnju mliječne kiseline.
A to proizvodnju testosterona i hormona rasta.
Imaš 10 % veću brzinu i snagu.
Ima mnogo legalnih načina za poboljšanje izvedbe.
Htjeli ste vidjeti Devina na višoj razini? Evo ga.
Devin Haney ima 30 pobjeda i 0 poraza.
Brani neosporenu…
Važno mu je samo da se njegovo ime spominje, bilo kako.
Zato mislim da mu ne treba vjerovati ni riječ.
Istraga BALCO-a promijenila je perspektivu države
i vodećih faktora prema tim supstancijama.
Rekord uopće nije okaljan.
Uopće.
Posljedično su se razvili
današnji sustavi testiranja na te supstancije.
Mislim da mase pamte Victora Contea
kao čovjeka koji je sam srušio svijet sporta.
Ne zauvijek, nadam se.
Victor sve posloži u svoju korist.
Mislim da uvijek sam oblikuje svoj život.
Tako je to u Americi. Još vozi Bentley, zar ne?
Shvatio sam da loša reklama ne postoji.
Reklame na Googleu, na primjer. Koju god riječ da upišeš,
Barry Bonds, Marion Jones, BALCO, što li već,
pokraj će biti reklama za ZMA.
Tako da sam od limuna radio limunadu.
Da pošaljem agentima zahvalnicu?
Možda sam zbog njih zaradio milijune.
VICTOR CONTE TVRDI DA JE ZARADIO 80 MILIJUNA DOLARA
OD PRODAJE DODATAKA PREHRANI ZMA I SNAC
G. 2007. BARRY BONDS IMAO JE 756. OPTRČAVANJE
I TAKO JE POSTAO POVIJESNI BEJZBOLSKI REKORDER
NAKON ŠTO JE DESET GODINA BIO KANDIDAT,
NIJE IZGLASAN ZA BEJZBOLSKU KUĆU SLAVNIH
BARRY BONDS NEGIRA UPOTREBU TVARI ZA POBOLJŠANJE IZVEDBE
NIJE PRISTAO NA INTERVJUE
MARION JONES MORALA JE VRATITI SVIH PET OLIMPIJSKIH MEDALJA
G. 2008. ZBOG KRIVOKLETSTVA JE OSUĐENA NA ŠEST MJESECI ZATVORA
NIJE JEDINA ZBOG SLUČAJA BALCO BILA U ZATVORU
MARION JONES PORIČE SVJESNU UPORABU TVARI ZA POBOLJŠANJE IZVEDBE
NIJE PRISTALA NA INTERVJUE
Svjetski rekord za Tima Montgomeryja, 9,78 sekunda.
ODUZELI SU MU MEDALJE DOBIVENE POSLIJE OŽUJKA 2001.
Jesam li to zaslužio? Jesam.
Ali uspomene mi ostaju zauvijek.
To mi ne mogu oduzeti.
Ne mogu mi oduzeti trenutak kada se to dogodilo.
TREVOR GRAHAM PORIČE DISTRIBUIRANJE ILI DAVANJE STEROIDA
GREG ANDERSON ODBIJA KOMENTIRATI ISTRAGU BALCO-A
I UMIJEŠANOST BARRYJA BONDSA
SAMMY SOSA PORIČE UPORABU TVARI ZA POBOLJŠANJE IZVEDBE
Ovo je originalni natpis
koji je 20 g. stajao iza spektrometra u laboratoriju u BALCO-u.
Mislim da bi vrijedio koji dolar.
Prodat ćete ga?
Ne znam. Ne, vjerojatno ću ga dati bejzbolskoj kući slavnih.
Prijevod titlova: Vida Živković